# Анелия Динева

### от Уикипедия, свободната енциклопедия

Анелия българска поп-фолк певица
Роденa: | 1 юли 1982 Стара Загора, България

Анелия (Анелия Георгиева Динева, по баща Атанасова) е българска изпълнителка на поп-фолк музика.

## [редактиране] Семейство и образование

Родена е на 1 юли 1982 г. в Стара Загора в семейството на Светла и Георги Атанасови. Майка ѝ е родом от Санданския край (дядото на Анелия по майчина линия е от с. Ласкарево, баба ѝ е от с. Любовка), но още малка се премества със семейството си в Стара Загора. Родът на Анелия по майчина линия са известни музиканти. Дядовците ѝ са гайдари и тамбуристи. Кръстена е на дядо си по бащина линия, Атанас. Майката ѝ пее в група до 35-годишна. Тя записва малката Анелия на пиано още в детската градина. Впоследствие, за да развие музикалния ѝ слух, иска да я запише да свири на тамбура, но няма възможност и вместо това бъдещата певица учи гъдулка. Анелия споделя за ранното си детство: „Докато всички си играеха навън, аз се размотавах все с гъдулката. Баба ми ме молеше, даваше ми шоколад и какво ли не, само и само да отида на урок по гъдулка. Детството ми беше повече музикално, отколкото игри. Като малка много често стоях пред огледалото и се правех на фотомодел. Мечтаех си за кариерата на топманекенка.“. [източник?]

Началното си образование завършва в Стара Загора. Анелия е във втори клас, когато по инициатива на Славка Иванова (нейна учителка по пеене в началното училище), е сформирано трио „Гласовити тракийчета“, в което участват Анелия и още две нейни съученички. През 1994 г. триото записва в „Балкантон“ собствена плоча с народни песни, предимно от Тракия. Също по инициатива на Славка Иванова, след това Анелия пее в малкия хор на ансамбъл „Загорче“. За нея Анелия казва, че тя е „главният виновник“ да започне да се занимава с музика. Като малка, момичето ходи и на уроци по солфеж, народни танци, тренира художествена гимнастика. Димитър Колев, диригент в радио „Стара Загора“, препоръчва Анелия да бъде учи гъдулка при Начко Влайков. Това става факт в началото на пети клас. За него майката казва: „След като почина баща ѝ, този човек беше и неин баща, и неин отдушник — до ден днешен.“ [източник?] Анелия допълва: „Начко Влайков ме подготви за музикалното училище, той ми показа как се свири по ноти, какво е орнаментът, и започнах постепенно да навлизам в музикалната теория. Много добър педагог е.“ [1]

През 1996 г. Анелия е приета в Средно музикално училище „Филип Кутев“, Котел — първа в класирането на приетите ученици, с оценка 6,00 по гъдулка и 5,50 по солфеж. Впоследствие с гъдулката получава и множество награди. През 1997 г. баща ѝ умира от рак. На въпроса: „Ако имаш вълшебна пръчица и възможността да изпълниш три свои желания, какви ще бъдат те?“ Анелия отговаря „Нямам три желания, имам само едно — да можеше и баща ми да ми се радва сега.“ [2]

Във втори курс в музикалното училище започва усилено да самоусъвършенства техниката на гласа си, особено орнаментиката. От трети курс пее по заведения, предимно в родния си град през ваканцията, също в Котел и Казанлък. През 2001 г. завършва средното си образование в СМУ „Филип Кутев“, специалност „Гъдулка“.

През лятото на 2005 г. Анелия е приета (отново първа в класирането) в Държавната музикална академия „Панчо Владигеров“, специалност „Поп и джаз пеене“.

## [редактиране] Кариера

Преди да завърши музикалното си образование, се запознава с Милко Калайджиев — музикант и дългогодишен изпълнител на поп-фолк музика. Тя е на дискотека в Свиленград, където има негово участие. По молба на неин познат и със съгласието на певеца, Анелия изпълнява една песен. „Онемях като я чух“, спомня си после Милко Калайджиев. [3] Той настоява след завършване на музикалното училище Анелия да започне работа при него и тя приема. Впоследствие, по молба на друг музикант, Драгия Русев, син на тракийската певица Динка Русева, се съгласява да пее в Швейцария, където работи Драгия по това време. През есента на 2001 г. Анелия прави за един месец репертоар от над 100 сръбски песни. След два месеца работа в Цюрих и Бриг Анелия се връща в България и се среща с Милко Калайджиев, който я завежда на пробен запис в „Пайнер Мюзик“, тъй като знае, че по това време Тодор Димитров-Токича търси изпълнители за новия лейбъл „Про Мюзик“ на Пайнер. Самата Анелия споделя, че срещата й с Токича е най-големият късмет в живота ѝ. Така, в началото на 2002 г. Анелия сключва договор с „Пайнер“, а Тодор Димитров става неин музикален продуцент.

През пролетта на 2002 г. Анелия записва в „Про Мюзик“ „Чужди устни“, след което отива отново за в Швейцария (за четири месеца), за да довърши ангажимента си там. Дебютната песен е включена в първата компилация на „Про Мюзик“ — „Фолк Парти 1“. През лятото на 2002 г. Анелия се завръща окончателно в България и през август 2002 г. записва песента „Погледни ме в очите“. През м. ноември 2002 г. клипът към песента е пуснат в предаването „Фолкмаратон“ на телевизия „Планета“, която е собственост на „Пайнер“. Нито Анелия, нито нейният продуцент, са готови за успеха, който следва. Песента веднага оглавява почти всички класации за поп-фолк музика. [източник?] Ето какво разказва Анелия за началото на кариерата си: „Определено кариерата ми започна с влизането ми във фирма „Пайнер“. Истински усетих, че тръгвам нагоре в момента, когато започнахме да работим над албума «Погледни ме в очите» с Токича. Това стана през есента на 2002 година. Първият ми запис „Чужди устни“ си остана просто една проба. Не очаквах да има толкова голям успех. Записах песента и отново се върнах в Швейцария, където работех в заведение. А в „по-несериозен план“ кариерата ми започна от една дискотека. В Свиленград, където пееше Милко Калайджиев.“ [4]

Дебютният ѝ албум („Погледни ме в очите“) излиза в края на декември 2002 г. Още с появата си на пазара албумът застава начело във всички класации и остава там в продължение на половин година. [източник?] През 2003 г. е продаден в 60000 екземпляра, което поставя Анелия на първо място през тази година по продажби сред българските изпълнителки на поп-фолк и сред българските певици въобще. [източник?]

В началото на февруари 2003 г. започва връзка, на 10 май същата година се сгодява, а на 1 юни се омъжва в София за бизнесмена Константин Динев. Венчавката е в църквата „Света Неделя“, кумуват Мая и Георги Илиеви. Съпругът ѝ е президент на футболен клуб „Вихрен“, Сандански, и собственик на софийския ресторант „Кошарите“, където още от началото на 90-те години пеят първите български изпълнители на поп-фолк. Билбордове с лика на Анелия и реклама на ресторант „Кошарите“ се появяват из цяла София през декември 2002 г. Динев продуцира няколко поп-фолк албума, подкрепя финансово концерти, фестивали и турнета. За него Анелия казва: „Той е много по-улегнал от всички, които познавам. Той е прям, откровен, категоричен и може да ме накара наистина да се почувствам жена, да ме направи щастлива. Има моменти, когато е романтичен. Сигурна съм с него. На него му доставя удоволствие да ме гледа, че съм щастлива. Той е истински мъж, 100 процента!“ [5] Съпругата му посвещава песента „Обичай ме“.

На 13 август 2003 г. излиза клипът към песента „Обичай ме“. От август 2003 г. Анелия спира временно с участията поради бременността си. На 29 декември 2003 г. се ражда дъщеря ѝ. Кръщават я Ивон, на бащата на съпруга ѝ Иван.

На 18 март 2004 г. излиза клипът към песента „Искам те“, а на 9 април 2004 г. вторият ѝ албум „Не поглеждай назад“ е на пазара. Той също е продаден в над 60000 екземпляра за 2004 г., което за пореден път я поставя на първо място по продажби сред българските певици. [източник?]

От октомври 2004 до 10 февруари 2005 г. Анелия временно прекратява участията си заради бронхопневмония. Изключение прави само за „Българската Коледа“ — благотворителна инициатива на президента на България Георги Първанов за деца, нуждаещи се от спешно медицинско лечение. На благотворителния концерт, състоял се навръх Коледа в Народния театър „Иван Вазов“ и излъчван по Българска национална телевизия и Нова телевизия. В него участват също Васил Найденов, Лили Иванова, Детският радиохор към БНР, студенти от Държавната музикална академия, Графа, дует КариZма, Николина Чакърдъкова, Десислава Добрева и други, а Анелия е единственият поканен за участие представител на поп-фолка жанра.

На 9 март 2005 г. излиза клип към песента „Не поглеждай назад“, а на 15 март- „Анелия — The Best Video Collection“.

Третият самостоятелен албум на Анелия („Всичко води към теб“) излиза на пазара на 16 август 2005 г. Пилотният едноименен сингъл е обявен за хит на лято 2005 г. [източник?] На 17 юли 2005 г. е излъчен клипът към него. Следват го „Как предаде любовта“ (на 4 октомври 2005 г.), „Не спирай“ (на 28 януари 2006 г.) и „Не мога да спра да те обичам“ (на 9 май 2006 г.). Анелия вече записа албума си „Пепел от рози“,направи нова фотосесия за него,участва в турнето Планета Прима 2006 и направи два клипа върху песните : „До зори“ и „Само за миг“.И сега остава да очакваме новият хитов и разбиващ албум на певицата!

## [редактиране] Дискография

### [редактиране] Самостоятелни албуми

#### [редактиране] „Погледни ме в очите“

- Погледни ме в очите — ремикс (вкл. видеоклип)
- Само тази нощ
- Лед и огън — дует с Нелина
- Не ме лъжи — дует с DJ Jerry
- Прости (вкл. видеоклип)
- Само мене нямаш (вкл. видеоклип)
- Без теб
- Чужди устни (вкл. видеоклип)
- Сама
- Не искай
- Погледни ме в очите (вкл. видеоклип)

#### [редактиране] „Не поглеждай назад“

- Искам те (вкл. видеоклип)
- Една минута
- За теб, любов — дует с Гергана (вкл. видеоклип)
- Две тела
- Само тишина
- Не поглеждай назад (вкл. видеоклип)
- Бавно умирах
- Нежно с лъжа
- Няма вече
- Само ти
- Обичай ме, посветена на съпруга й (вкл. видеоклип)

#### [редактиране] „Всичко води към теб“

- Всичко води към теб (вкл. видеоклип)
- Как предаде любовта (вкл. видеоклип)
- Рисувай с устни
- Не спирай (вкл. видеоклип)
- Как да забравя
- Не мога да спра да те обичам (вкл. видеоклип)
- Още миг остани
- Намерих те
- Свикнах без теб
- Here and around the world (оригиналът е на английски език)

#### [редактиране] „Пепел от рози“

- САМО ЗА МИГ (вкл.видеоклип)
- ДО ЗОРИ (вкл.видеоклип)
- ПЕПЕЛ ОТ РОЗИ
- ДЕН БЕЗ ТЕБ
- САМО МОЙ
- ВЯТЪР В КОСИТЕ ТИ(вкл.видеоклип)
- ОТИВАМ СИ ЗАЩОТО ТЕ ОБИЧАМ
- ЩЕ ТЕ ЗАБРАВЯ
- ЩОМ СИ ДО МЕН
- ПРЕГРЪЩАЙ МЕ

Албумът излиза на 05.10.2006г.

### [редактиране] Сборни албуми

- Магията любов 2006 (MC, CD) - Ден без теб
- Пайнер Хит сезони - есен 2006 (MC, CD) - Щом си до мен
- 8+ (CD) - До зори, Не мога да спра да те обичам
- Payner Summer Hits 2006 (CD, MC, DVD) - До зори
- Payner DVD Collection — 11 (DVD) — Не мога да спра да те обичам
- Пайнер Хит Сезони — Пролет 2006 (CD, MC) — Не мога да спра да те обичам
- Хитовете на Планета Пайнер — 3 CD — vol. 4 (CD, DVD) — Всичко води към теб, Как предаде любовта
- Концерт 4 години телевизия Планета - 2 DVD - (DVD) - Всичко води към теб
- „Payner summer hits 2004“ (Не знаеш)
- Искам, искам... (CD) (Още миг остани)
- Пайнер Хит Сезони - есен 2005 (CD, MC, DVD) - Не спирай
- Payner Hit Bikini - 2005 (CD, MC , DVD) - Как предаде любовта
- Payner Summer Hits 2005 (CD, MC, DVD) - Всичко води към теб
- Анелия — Best Video Collection (VCD, DVD) — Искам те, Обичай ме, Не знаеш, Една минута, За теб любов (дует с Гергана), Погледни ме в очите (remix), Само мене нямаш, Чужди устни, Само тази нощ, Две тела, Прости, Лед и огън (дует с Нелина), Погледни ме в очите, Микс — Лятно турне — 2004 (Обичай ме, Само мене нямаш, Една минута, Искам те, Две тела, Не знаеш, Погледни ме в очите remix)
- Хитовете на Планета Пайнер — 3 CD — vol. 3 (CD) — Не знаеш, Две тела, Искам те
- Нежна е нощта (CD, MC) — Бавно умирах
- DJ Folk Collection — 11 (CD, MC, DVD) — Няма вече
- Payner DVD Collection — 6 (DVD) — Не знаеш, За теб, любов
- Горещи нощи (MC, CD, DVD) — Една минута
- Пайнер Хит Сезони — Есен 2004 (CD, MC,) — Не поглеждай назад
- Планета прима (CD) — Искам те, Обичай ме
- За теб… (CD, MC) — Само ти
- Турнето — Планета Прима DVD 2 (DVD, VCD) — Обичай ме, Само мене нямаш, Една минута, Искам те, Две тела, Не знаеш, Погледни ме в очите (ремикс)
- Payner Hit Bikini (CD, DVD) — Две тела
- Payner Hit Remixes — vol. 1 (CD, MC, DVD) — Погледни ме в очите (remix)
- Пайнер Хит Сезони — Пролет 2004 (CD, MC, DVD) — Искам те
- Пролетно парти — DVD — vol. 2 (DVD) — Искам те
- Пролетно парти — DVD — vol. 3 (DVD) — Две тела, За теб любов
- Payner Hit Duets — 4 (CD, MC) — За теб любов
- Хитовете на Планета Пайнер — 2 DVD — vol. 2 DVD 1 (DVD, VCD) — Обичай ме
- Пайнер Хит Сезони — Есен 2003 (CD, MC) — Обичай ме
- Payner DVD collection — 2 (DVD) — Обичай ме
- Фолк хит маратон — 8 (CD, MC) — Без теб
- Payner DVD Collection — 01 (DVD) — Само мене нямаш
- Тракия Фолк 2003 — 2 VIDEO CDs/DVDs CD 2 (DVD, VCD, MC, CD) — Обичай ме
- Payner HIT VIDEO — 19 (VCD) — Обичай ме
- Хитовете на Планета Пайнер — 2 CD — vol. 1 (CD, MC) — Погледни ме във очите remix
- Payner Hit Video — 18 (DVD, VCD) — Само мене нямаш, Погледни ме в очите (remix)
- Payner Hit Duets 3 (CD, MC) — Лед и огън

## [редактиране] Награди и номинации

- 2002- награда в категорията „Откритие на 2002 година“ на сп. „Нов Фолк“ (церемонията се състои на 5 април 2003);
- 2003- награда в категорията „Най-атрактивна визия“ на спонсора Салони за красота „Дима Стил“. Церемонията е на 31 май;
- 2003- награда в категорията „Първа награда на публиката“ за песента „Обичай ме“ на фестивала „Тракия Фолк 2003“, състоял се на 15 юни;
- 2003- награда в категорията „Поп-фолк клип на годината“ на Вторите годишни награди на телевизия „Планета“ за 2003 г.; номиниция в категорията „Най-добра певица на годината“;
- 2004- награда в категорията „Най-проспериращ млад изпълнител“ на Шестите годишни награди на списание „Нов Фолк“; номинации в категориите „Оригинално медийно присъствие“, „Певица на годината“, „Албум на годината“; церемонията се състои на 18 март 2004;
- 2004- първо място в класацията на списание „Кой“ (бр. 197, октомври 2004) „Най-красивата личност на България за 2004 г.“; Анелия заема първото място с 15 процента от общо подадените 1100 гласа за всички номинирани 50 личности — 30 жени и 20 мъже от областта на модата, политиката, спорта, поп-фолка, поп и рок музиката, киното, театъра, телевизията и други. На второ и трето място са също изпълнителки на поп-фолк — съответно Гергана и Глория.
- 2004- първо място в анкета на в. „24 часа“ на тема „На кого искате да подражавате в живота си?“; Анкетата е проведена сред 226 българи от 13 до 18 години от 21 областни града;
- 2004- номинации в категориите „Певица на годината“ и „Песен на зрителите“ и награда за „Албум на годината“ Третите годишни награди на телевизия Планета за 2004; церемонията е на 22 февруари 2005
- 2005- награда за „Най-добре и стилно облечена поп-фолк певица“ според tialoto.bg; Медията подчертава, че стилът ѝ е далеч е от кича, следва строга елегантност, аксесоарите са внимателно подбрани и липсва типичното за бранша прекаляване със златните апликации, тежки бижута и кожени дрехи. Анелия също е обявена и за единствената в поп-фолка, която съчетава модерните тенденции и правилния избор на цветове и прическа. На второ място е Алисия, на трето — Райна. [6]
- 2006- награда за „Най-стилна дамска прическа“ на Pantene Beauty Awards

## [редактиране] Източници

1. ↑ сп.„Нов Фолк“ — октомври 2005
2. ↑ сп.„Нов Фолк“ — 12 март 2003г.
3. ↑ сп. „Кой“, бр.199, 2004
4. ↑ сп. „Кой“ — брой 124, 2003г.
5. ↑ сп. „Нов Фолк“ — 29 август 2003г.
6. ↑ „Фолк Ревю“, 03 февруари 2005 г.

## [редактиране] Външни препратки

- Форум, посветен на Анелия
- Фенски сайт на Анелия
- Фенски сайт на Анелия
- Снимки на Анелия
- Друг сайт със снимки на Анелия
- Още един сайт със снимки на Анелия
- Още един сайт със снимки на Анелия
- Още един сайт със снимки и песни на Анелия
- Текстове на песните на Анелия

Взето от „http://bg.wikipedia.org../../../%D0%B0/%D0%BD/%D0%B5/%D0%90%D0%BD%D0%B5%D0%BB%D0%B8%D1%8F_%D0%94%D0%B8%D0%BD%D0%B5%D0%B2%D0%B0_ff29.html“.

Категории: Статии без посочени източници | Български певци | Фолк

##### Views

- Статия
- Беседа
- Текуща версия

##### Търсене